Vyhodnotenie plánu hlavných úloh
     Academie Istropolitana za rok 2008

1. Identifikácia organizácie

   Názov organizácie 			             ACADEMIA ISTROPOLITANA
   Sídlo organizácie 		 		             Karloveská 64, 840 02 Bratislava 42
   Kontakt					             tel. 02/ 64 28 50 69 
                                                                             fax 02/ 64 28 53 41
                                                                             e-mail: sekretariat@acadistr.sk
   Rezort 				                        Ministerstvo školstva SR  
   Forma hospodárenia 			             Príspevková organizácia
   Riaditeľka 					             JUDr. Mgr. Zuzana Štrbíková

   1.1.  Členovia vedenia	
   Vedúca ekonomického odboru 	                        Ing. Valéria Kubánková
   Vedúci Regionálneho vzdelávacieho centra    Ing. Pavel Hlaváč                                                                         

   1.2.  Hlavná činnosť 			 príprava vzdelávacích programov 
                     					 vzdelávanie dospelých, ďalšie vzdelávanie 

2. Poslanie a strednodobý výhľad

2.1 Poslanie organizácie 

     	Academia Istropolitana bola založená Ministerstvom školstva SR v roku 1990 ako rozpočtová, neskôr príspevková, priamo riadená organizácia, s hlavnou činnosťou zameranou na ďalšie a celoživotné vzdelávanie. Pôvodným zámerom bolo jej organizačnú štruktúru pretransformovať na Stredoeurópsku univerzitu, ktorá by sa špecializovala na moderné postdiplomové štúdia,  preto Academia Istropolitana mala pôvodný názov Prípravný inštitút Stredoeurópskej univerzity.
      	Jej úlohou je samostatne, alebo v súčinnosti s partnerskými inštitúciami vyvíjať a organizovať vzdelávacie programy, pôsobiť ako metodické a poradenské stredisko rezortu v oblasti hlavnej činnosti, autorsky pripravovať a implementovať projekty vzdelávacích a súvisiacich aktivít,  ako aj vyvíjať medzinárodnú spoluprácu v oblasti ďalšieho a celoživotného vzdelávania. 

2.1.1.  Hlavné oblasti aktuálneho  pôsobenia Academie Istropolitana sú:
•	poskytovanie ďalšieho vzdelávania pre zamestnancov MŠ SR
•	poskytovanie ďalšieho vzdelávania zamestnancov organizácii v zriaďovateľskej pôsobnosti MŠ SR a zamestnancov rezortu školstva v rámci celej SR
•	vývoj a organizovanie vzdelávacích programov ďalšieho vzdelávania  pre ostatné ústredné orgány štátnej správy
•	tematické konferencie,  aktualizačné semináre a odborné  kurzy
•	spolupráca s vysokými školami, ďalšími vzdelávacími inštitúciami, orgánmi samosprávy, zamestnávateľmi a organizáciami tretieho sektora
•	tvorba metodických a koncepčných materiálov rezortu školstva vo vzťahu k celoživotnému vzdelávaniu, resp. spolupráca na ich tvorbe
•	odborné poradenstvo v oblasti tvorby a implementácie programov celoživotného vzdelávania pre ústredné orgány štátnej správy a iných klientov
•	spolupráca s profesijnými a akademickými inštitúciami, ako aj ďalšími relevantnými partnermi zúčastňujúcimi sa na systéme celoživotného vzdelávania
•	medzinárodná spolupráca v oblasti celoživotného vzdelávania
•	príprava a implementácia projektov a programov v rámci  štrukturálnych fondov EÚ
•	príprava a implementácia projektov v rámci grantových schém EK.

Academia Istropolitana rozvíja spoluprácu aj so zahraničnými inštitúciami, ako na bilaterálnej úrovni, tak aj v rámci širšie koncipovanej spolupráce, ako napr. v Karpatskom projekte, INTERREG III., ELGPN  a iných.
     	Academia Istropolitana vyvíja a aplikuje vlastné flexibilné marketingové postupy tak, aby reagovali na meniace sa prostredie a prispôsobili sa podmienkam a požiadavkám smerom k tvorbe a realizácii vlastných vzdelávacích aktivít.
     	Vznikom požiadavky aktívneho vstupu vzdelávania do jednotlivých regiónov a v súvislosti s implementáciou projektov spolufinancovaných zo štrukturálnych fondov (ESF), sa viacúrovňovo rozvinula činnosť Regionálneho vzdelávacieho centra v Košiciach. 

2.1.2.	Cieľové skupiny :
•	zamestnanci verejnej  správy
•	absolventi stredných škôl – uchádzači o vysokoškolské štúdium
•	absolventi stredných škôl – uchádzači o získanie odbornej špecializácie resp. rozšírenia kvalifikácie
•	odborníci z rezortných inštitúcií a oblasti školstva
•	uchádzači o nadobudnutie jazykových znalostí
•	firmy a podnikateľské organizácie
•	osoby ohrozené nezamestnanosťou
•	učitelia, lektori
•	zamestnávateľské zväzy
•	profesijné združenia a organizácie
•	odborníci z rôznych oblastí hospodárskej praxe
•	vedúci pedagogickí zamestnanci
•	osoby usilujúce sa o zmenu zamestnania
•	zamestnanci

2.1.3.	Materiálne a ľudské zdroje

Na zabezpečenie svojej hlavnej činnosti využíva Academia Istropolitana materiálne zdroje, ktorými disponuje, a ktoré si dokáže zabezpečiť systémom outsourcingu. Academia Istropolitana hospodári s hnuteľným majetkom štátu vo výške 8 525 tis. Sk a nemá v správe žiaden nehnuteľný majetok štátu.
Najväčšie prírastky finančných príjmov medziročne zabezpečujú ľudské zdroje inštitúcie – kvalifikovaný interný a externý personál. V roku 2008 mala Academia Istropolitana 18 vlastných zamestnancov na plný pracovný úväzok a cca 500 externých zamestnancov. 
Academia Istropolitana ako príspevková organizácia MŠ SR,  na pokrytie nákladovej časti svojho rozpočtu získava prostriedky z viacerých zdrojov. Jedným zo zdrojov financovania Academie Istropolitana je príspevok zriaďovateľa poskytovaný prostredníctvom rozpočtového opatrenia, resp.  previazaného na kontrakt. Ostatné prostriedky  rozpočtu Academie Istropolitana sú mimorozpočtové a Academia Istropolitana ich získava ponukou a predajom svojich vzdelávacích produktov, aplikáciou súboru vlastných marketingových postupov, podobne, ako ktorákoľvek neštátna alebo obchodná organizácia, v silnom konkurenčnom prostredí, za súčasného nedostatku disponibilných finančných zdrojov na ďalšie vzdelávanie.

2.2.1.  Perspektívna orientácia :
Pre najbližší rok 2009 plánujeme zabezpečiť fungovanie Academie Istropolitana v rámci vyrovnaného rozpočtu s príjmom na úrovni cca 230 000,- EUR ročne. V rámci tohto predpokladu mienime pravidelne obnovovať opotrebovanú techniku, zaobstarávať potrebné materiálno-technické vybavenie kancelárií Academie Istropolitana, zabezpečovať ochranu a zveľaďovanie majetku štátu, ktorý máme v správe, zabezpečovať rozvoj ľudských zdrojov zabezpečením vzdelávacích aktivít pre zamestnancov Academie Istropolitana a zabezpečovať jednorazovo           i  priebežne zvyšovanie  kapacity ľudských zdrojov.

     	Pri zohľadnení uvedených skutočností sa Academia Istropolitana zameria na prepojenie svojich vzdelávacích aktivít a rozvojových aktivít na riešenie ťažiskových úloh v rezorte školstva v oblasti celoživotného vzdelávania a celoživotného poradenstva, ako sú napr.:

•	implementácia Stratégie celoživotného vzdelávania a celoživotného poradenstva v SR
•	zabezpečovanie úloh Národného fóra pre celoživotné poradenstvo
•	rozvoj spolupráce s relevantnými partnermi v oblasti celoživotného vzdelávania a celoživotného poradenstva 
•	posilnenie a špecializácia metodickej, implementačnej a poradenskej  funkcie Academie Istropolitana v rezorte MŠ SR a mimo neho pre oblasť celoživotného vzdelávania
•	implementácia komplexného národného projektu zameraného na rozvoj celoživotného vzdelávania a celoživotného poradenstva ako aj na vytvorenie národnej sústavy kvalifikácií
•	transformácia Academie Istropolitana na inštitúciu pre oblasť tvorby a riadenia politík v oblasti celoživotného vzdelávania a celoživotného poradenstva v SR.

Academia Istropolitana v horizonte strednodobého výhľadu predpokladá rozvíjať všetky doterajšie aktivity, rozšírené a aktualizované hlavne o aktivity vyplývajúce z nových úloh, ktorými bola Academia Istropolitana v roku 2008 poverená a to najmä zabezpečovať úlohy sekretariátu Národného fóra pre celoživotné poradenstvo, intenzívne spolupracovať pri napĺňaní úloh vyplývajúcich z implementácie Stratégie celoživotného vzdelávania a celoživotného poradenstva SR ako inštitúcia poverená ministrom školstva SR výkonom úloh v oblasti celoživotného vzdelávania a celoživotného poradenstva, spolupracovať s  ústrednými orgánmi štátnej správy a implementovať národné i dopytovo orientované projekty ESF na základe priamych zadaní RO. 
Ťažiskom pracovných úloh Academie Istropolitana v strednodobom výhľade bude práca na odborných úlohách súvisiacich s implementáciou komplexného národného projektu financovaného z prostriedkov ESF ako na ďalších úlohách, ktoré z neho vyplynú. 

3. Kontrakt s ústredným orgánom

V roku 2008 Academia Istropolitana realizovala úlohy pre zriaďovateľa v súlade s Kontraktom  uzatvoreným  na rok 2008 a v súlade  s plánom vzdelávania zamestnancov MŠ SR na rok 2008.           
Kontrahovaná suma na rok 2008 bola 450 tis. Sk. K 31.12.2008 sa vyčerpalo 100% kontrahovanej čiastky. Academia Istropolitana v rámci uzatvoreného Kontraktu s MŠ SR na rok 2008 uskutočnila na základe požiadaviek zadávateľa celkovo 16 vzdelávacích aktivít s celkovým počtom 235 účastníkov.
	Aktivity bolo zamerané na vzdelávanie zamestnancov MŠ SR podľa zákona   č. 312/2001 Z. z. o štátnej službe (adaptačné vzdelávanie) a na špecializované vzdelávanie, kde Academia Istropolitana pripravila a uskutočnila vzdelávacie aktivity rôznych foriem – napr. vzdelávanie e-learningovou formou, spisovná norma slovenského jazyka vo verejných prejavoch, odborné semináre na prehlbovanie kvalifikácií zamestnancov MŠ SR a tréning zameraný na hodnotiace pohovory ako i počítačový kurz excel pre pokročilých, ktorý sa realizoval pre 5 skupín zamestnancov MŠ SR. 

Názov aktivity	Účasť	
Školenie k stavebnému zákonu	22	
Spisovná norma Sj vo verejných prejavoch	8	
Adaptačné vzdelávanie	10	
Adaptačné vzdelávanie	14	
Spisovná norma Sj vo verejných prejavoch	5	
Odborný seminár k VO	9	
Odborný seminár z oblasti BOZP	30	
Odborný seminár k zákonu č.275/2006 Z.z.	16	
Odborný seminár k zákonu č.383/2008 Z.z.	14	
Adaptačné vzdelávanie	18	
Kurz Excel pre pokročilých	17	
Hodnotenie zamestnancov	11	
Kurz Excel pre pokročilých	17	
Kurz Excel pre pokročilých	17	
Hodnotenie zamestnancov	11	
Kurz Excel pre pokročilých	16	
Σ	235	

4. Činnosti AI a ich náklady

4.1. Vzdelávanie zamestnancov MŠ SR a zamestnancov vo verejnej správe
    	V roku 2008  Academia Istropolitana pokračovala v realizácii odbornej prípravy zamestnancov v dočasnej a stálej štátnej službe na vykonanie kvalifikačných skúšok pre MŠ SR. Podrobnejšie vyhodnotenie tejto činnosti je uvedené v bode 3. Kontrakt s ústredným orgánom, nakoľko tieto vzdelávacie aktivity boli upravené týmto kontraktom.
    	Okrem zamestnancov MŠ SR sme školili aj zamestnancov krajských školských úradov, krajských úradov, Štátnej školskej inšpekcie, Úradu vlády SR, a ďalších ÚOŠS. V rámci odbornej prípravy sme realizovali aj krátkodobé vzdelávacie semináre pre zamestnancov vo verejnej správe .

4.2 Ostatné vzdelávacie aktivity v roku 2008
     
a)	Krátkodobé aktualizačné semináre s tematickým okruhom 

•	vzdelávacie programy na objednávku ÚOŠS 
•	komunikačné a prezentačné zručnosti 
•	zmeny v praxi mzdových účtovníkov 
•	pracovnoprávne vzťahy a odmeňovanie v školstve 
•	ročné zúčtovanie dane
•	financovanie neštátnych školských zariadení 
•	ochrana osobných údajov 
•	zákon o pozemkových úpravách
•	ročné zúčtovanie zdravotného poistenia
•	účtovníctvo v neštátnom škole a školských zariadeniach 
•	nový školský zákon pre ZŠ a SŠ 
•	účtovníctvo RO, PO, obcí a VÚC
•	účtovníctvo školských jedální 
•	účtovná závierka 

b)	Pomaturitné a postdiplomové štúdia (akreditované MŠ SR):

•	pomaturitné štúdium v odbore „Komunikácia s médiami  a verejnosťou“ 

c)	Kurzy v rámci celoživotného vzdelávania:

•	andragogika s profiláciou na personálny manažment v rozsahu 2 semestrov, v dištančnej forme,  s externými odbornými lektormi. V roku 2008  tento kurz navštevovalo spolu 146 účastníkov. Kurz je realizovaný kombinovanou, prevažne dištančnou formou.
•	jazyk slovenský – spisovná norma (akreditované MŠ SR)
•	záverečné konferencie k národným projektom ESF
•	2 workshopy a 1 konferencia k projektu MŠ SR spolufinancovanému EK „Tvorba  a implementácia stratégie celoživotného vzdelávania v SR“ 

d)	Projekty financované  zo  štrukturálnych fondov EÚ:

•	Tvorba, rozvoj a implementácia otvoreného systému celoživotného vzdelávania s cieľom zlepšiť kvalifikáciu a adaptabilitu pre potreby trhu práce
•	Manažérske vzdelávanie riaditeľov základných škôl po prenose kompetencií zo štátnej správy v školstve na miestnu samosprávu
•	Popularizácia povolaní a zamestnaní v oblasti výskumu a vývoja
•	Vytvorenie partnerstva učiaceho sa regiónu v bratislavskom kraji
•	Odborná príprava záujemcov o prácu vo verejnej správe

4.3 Ostatné aktivity

V rámci vytvárania siete inštitúcií, ktoré by mohli mať vplyv na rozvoj celoživotného vzdelvania a celoživotného poradenstva Academia Istropolitana uzatvorila zmluvu o spolupráci s 25 subjektami, ktorí sú relevantnými inštitúciami v oblasti celoživotného vzdelávania a celoživotného poradenstva. 

5. Rozpočet Academie Istropolitana v roku 2008

       	Príspevok zo štátneho rozpočtu podľa Rozpisu záväzných ukazovateľov štátneho rozpočtu na rok 2008, list č. CD-2008-1252/2746-1:05 z 24.1.2008, bol stanovený vo výške 6 749 tis. Sk z toho: 
-	na kontrakt 450 tis Sk
-	zabezpečenie prevádzky 6 299 tis. Sk

Druhým rozpočtovým opatrením, listom č. CD-2008-23547/49876-1:05 z 25.11.2008,  bo rozpočet zvýšený o 7 500 tis. Sk.
Tretím rozpočtovým opatrením, listom č. CD-2008-24802/52147-1:05 z 11.12.2009, bol rozpočet na zabezpečenie prevádzky zvýšený o 1 850 tis. Sk.
Konečný upravený rozpočet AI na rok 2008 bol vo výške 16 099 tis. Sk.

										(v tis. Sk)
  5.5.1.  Výnosy z hlavnej činnosti	                                          76 564 	         602 (tržby z predaja služieb)					  	  2 923
622 (aktivácia)							   	     142
skup. 64 (ostatné výnosy)							  7 000
skup. 66 (úroky)							           11 000
681 (výnosy z bež. transferov 111)				1           1 116
682 (výnosy z kapitálových transferov 111)		                    271 000
685 (výnosy z bež. transferov ES)				           62 094 

    5.5.2.  Náklady na hlavnú činnosť				        103 687

    skup. 50 (spotreba materiálu a energií)				 2 633 	
    518 (ostatné služby)						          48 795
    521 (mzdové náklady)						            7 530
           (dohody)							          20 954		
     524 (zákonné soc. poistenie)						 2 629
     skup. 54 (ostatné prev. náklady)				          19 674		

   5.5.3.  Hospodársky výsledok    		                              - 27 123 tis. Sk  
5.5.4.	Komentár k rozpočtu

     	Hospodárenie Academie Istropolitana v roku 2008 skončilo s výsledkom  - 27 123  tis. Sk. Vysokú stratu spôsobili neoprávnene vystavené faktúry za podielovú odmenu právneho zástupcu za podanie žaloby na zriaďovateľa za oneskorené financovanie projektov ESF vo výške 2 220 tis. Sk; sankcie za nedodržanie zmluvných podmienok od toho istého právneho zástupcu vo výške 13 918 tis. Sk a faktúry za spôsobenú škodu od Inštitútu prípravy expertov, o.z. za nedodržanie zmluvných podmienok pri riešení projektu vo výške 5 581 tis. Sk. Žiadna z vyššie uvedených faktúr nebola Academiou Istropolitana preplatená, nakoľko Academia Istropolitana nakladá s majetkom štátu efektívne a neuznáva neoprávnene vystavené faktúry. Stratu taktiež spôsobilo zníženie príjmov o nevyčerpané finančné prostriedky zo štátneho rozpočtu vo výške 4 983 tis. Sk ako aj skutočnosť, že Academia Istropolitana v roku 2008 uhrádila neoprávnené výdavky z implementovaných projektov ESF vo výške1 150 tis. Sk. Taktiež Academia Istropolitana eviduje nepreplatené priebežné platby zo strany SORO vo výške 13 969 tis. Sk. Skutočnosťou je aj fakt, že Academia Istropolitana sa v roku 2008 predovšetkým sústredila na ukončenie národných projektov.  Všetky legálne podložené záväzky boli Academiou Istropolitana vyúčtované. 

6. Personálne otázky 
     
6.6.1.  Fyzický stav zamestnancov  Academie Istropolitana k 31.12.2008 bol 18, ktorí v rámci platnej organizačnej štruktúry pracovali v týchto útvaroch :

            Riaditeľka 					                 		1
            Sekretariát                    			                 		1
            Referát právny		               		                 		2
            Oddelenie projektového a programového riadenia      		3
	      Oddelenie európskych a národných programov a politík		2
	      Referát odbornej knižnice						1
            Regionálne vzdelávacie centrum Košice        			4
            Ekonomický odbor 		         	             			4

  
6.6.2.  Vzdelanostná štruktúra zamestnancov k 31.12.2008

	      ZŠ	          SO	    ÚS	       ÚSO	        VŠ
                 	                           2		3	        13

Veková štruktúra zamestnancov k 31.12.2008

                21r.-30r.	     31r.-40r.	      41r.-50r.   	51r.-60r.	nad 60r.
                    2	           2                   5                        9                  	
    6.6.4. Priemerná mesačná mzda zamestnancov Academie Istropolitana za posledné tri roky bola (v Sk):

          v roku 2006              21 688,- 
           v roku 2007             28 227,-
	v roku 2008		23 555,-

   6.6.5.  Vzdelávanie zamestnancov sa realizovalo v rámci:
•	povinného vzdelávania, ktoré sa týkalo bezpečnosti a ochrany zdravia pri práci, požiarnej a civilnej ochrany 
•	odborného vzdelávania, ktoré sa týkalo prevažne zamestnancov ekonomického odboru, išlo o účasť na týchto vzdelávacích aktivitách:

•	Systém štátnej pokladnice
•	Účtovníctvo a majetok v rozpočtových a príspevkových organizáciách
•	Projektový manažment a finančné riadenie projektov spolufinancovaných z 
•	ESF

Vzdelávanie zamestnancov sa uskutočňovalo taktiež prostredníctvom účasti programových manažérov na tematických konferenciách na národnej aj medzinárodnej úrovni, metodickými usmerneniami a poradami Academie Istropolitana a individuálne poskytovaným poradenstvom od príslušných vedúcich zamestnancov.
Stav počtu zamestnancov sa v roku 2008 zmenil z dôvodu nových organizačných zmien súvisiacich so zmenou postavenia Academie Istropolitana ako poverenej inštitúcie celoživotného vzdelávania a celoživotného poradenstva. Dôraz kladieme na získanie vysokoškolsky vzdelaných, kvalifikovaných a jazykovo vybavených zamestnancov, ktorí splnia kvalifikačné a ďalšie  podmienky. V oblasti riadenia ľudských zdrojov je najvýznamnejšou úlohou získavať plne kvalifikovaných programových manažérov, schopných kvalitne definovať, dizajnovať, riadiť, monitorovať a implementovať projekty, ako aj kvalitne a dôsledne vykonávať internú marketingovú koncepciu. Zároveň je nevyhnutné, aby programoví manažéri aktívne ovládali cudzí jazyk, najlepšie anglický. 

6.6.6.	Kritické body :

-	nedostatok kvalifikovaných a schopných programových manažérov aktívne ovládajúcich cudzí jazyk a marketingové nástroje v oblasti celoživotného vzdelávania a celoživotného poradenstva

-	nedostatok špecificky vyškolených projektových manažérov a finančných manažérov projektov

-	nedostatok špecifického finančného poradenstva k čerpaniu prostriedkov  z ESF; vysoké finančné náklady na právne a finančné poradenstvo k agende projektov 

7. Ciele a prehľad ich plnenia

     Hlavné úlohy a priority Academie Istropolitana v r. 2008 vychádzali zo

-	zriaďovacej listiny Academie Istroplitana a jej doplnkov
-	zmluvných vzťahov  Academie Istropolitana v súlade so zriaďovacou listinou
-	zo schválenej  koncepcie rozvoja činnosti Academie Istropolitana od r. 2007
-	z plánu hlavnej činnosti na rok 2008
-	z kontraktu medzi MŠ SR a Academiou Istropolitana na rok 2008
-	zo zmlúv na implementáciu národných projektov ESF

Academia Istropolitana vychádza pri vykonávaní svojej činnosti z legislatívneho rámca definovaného zákonom č. 386/1997 Z.z. o ďalšom vzdelávaní v znení neskorších predpisov, zo zákona č. 311/2001 Z.z. Zákonníka práce v znení neskorších predpisov a v hodnotenom roku aj zo Zákona č. 313/2001 Z.z. o verejnej službe , ako aj všetkých ostatných zákonov a predpisov vzťahujúcich sa na riadenie činnosti štátnej príspevkovej organizácie.
Z hľadiska vecného zamerania sa činnosť Academie Istropolitana v roku 2008 riadila Plánom hlavných činností Academie Istropolitana, ktorá určuje hlavné oblasti a ciele činnosti a harmonogramom úloh národných projektov ESF.   
Všetky úlohy pre hlavné skupiny užívateľov boli splnené podľa zadaných požiadaviek na obsah, rozsah, termín, kvalitu lektorského obsadenia, učebné pomôcky, organizačné a administratívne zabezpečenie aktivít. Ich vyhodnotením sa zaoberá dokument Academie Istropolitana, obsahujúci vecné a finančné naplnenie plánu hlavnej činnosti – Správa o výsledkoch rozboru hospodárenia k 31.12.2008.
V roku 2008 bolo ukončené riadenie a implementácia národných projektov: „Tvorba, rozvoj a implementácia otvoreného systému celoživotného vzdelávania s cieľom zlepšiť kvalifikáciu a adaptabilitu pre potreby trhu práce“ s obdobím realizácie 12/2004-09/2008; „Manažérske vzdelávanie riaditeľov základných škôl po prenose kompetencií zo štátnej správy v školstve na miestnu samosprávu“ s obdobím realizácie05/2006-09/2008; „Popularizácia povolaní a zamestnaní v oblasti výskumu a vývoja s obdobím realizácie   02/2007-10/2008; „Vytvorenie partnerstva učiaceho sa regiónu v bratislavskom kraji“ s obdobím realizácie  09/2007-09/2008; „Odborná príprava záujemcov o prácu vo verejnej správe s obdobím realizácie 04/2008 - 12/2008.

8. Hodnotenie a analýza vývoja organizácie v roku 2008

Všetky podstatné skutočnosti sú podrobne uvedené v predchádzajúcich  kapitolách. 

Pozitívne výsledky:     

Dosiahnuté výsledky vo vzdelávacej činnosti  za rok 2008 hodnotí Academia Istropolitana  pozitívne, vo väzbe na plánovanie budúcich činností a aktivít. Za podporu pri organizovaní vzdelávacích aktivít vyzdvihujeme predovšetkým dobrú spoluprácu s osobným úradom MŠ SR. Čo sa týka implementácie národných projektov, Academia Istropolitana bude v budúcom období využívať získané pozitívne skúsenosti ako aj vyhýbať sa tým negatívnym. Vonkajšie podmienky, výška finančných dotácií prostredníctvom rozpočtového opatrenia, firemné zdroje určené na ďalšie vzdelávanie, všeobecne rozšírený nedostatok disponibilných zdrojov na vzdelávanie v širšej odbornej verejnosti, limitujú každoročne metodologické postupy, kvantitu a rozsah vzdelávacích aktivít Academie Istropolitana. Pozitívne na súčasnom vývoji Academie Istropolitana je tá skutočnosť, že inštitúcia bola v roku 2008 ministrom školstva SR poverená inštitúciou v oblasti celoživotného vzdelávania a celoživotného poradenstva, čo otvára široký priestor na budúce pôsobenie inštitúcie. Pozitívom je aj fakt, že Academia Istropolitana je sekretariátom Národného fóra pre celoživotné poradenstvo, nadrezortného poradného orgánu ministra školstva, kde sa môže výrazne podieľať na budovaní a rozvoji systému celoživotného poradenstva.
Academii Istropolitana sa v druhom polroku 2008 podarilo nadviazať spoluprácu s významnými inštitúciami a organizáciami pôsobiacimi v oblasti celoživotného vzdelávania a celoživotného poradenstva, ktoré jej budú nápomocné pri podieľaní sa na implementácii Stratégie celoživotného vzdelávania a celoživotného poradenstva.

Trend:

V budúcnosti sa Academia Istropolitana chce venovať pokračovaniu organizácie úspešných vzdelávacích aktivít nielen v rezorte školstva. Zároveň sa Academia Istropolitana sústredí na rozvoj celoživotného vzdelávania a celoživotného poradenstva v SR tak, že bude plniť špecifické úlohy rezortu v oblasti systému kvality neformálneho vzdelávania, uznávania výsledkov neformálneho vzdelávania a informálneho učenia sa, národnej sústavy kvalifikácií, informačného systému pre celoživotné vzdelávanie a celoživotné poradenstvo,  prieskume vzdelávacích potrieb pre potreby trhu práce a rozvoji celoživotného poradenstva tak, aby sa úspešne zavŕšil proces implementácie Stratégie celoživotného vzdelávania a celoživotného poradenstva SR.

Perspektívny zámer:

Academia Istropolitana bude i naďalej plniť úlohy dané  MŠ SR. V súvislosti s implementáciou Stratégie celoživotného vzdelávania a celoživotného poradenstva SR chce riešiť problematiku celoživotného vzdelávania a celoživotného poradenstva komplexne tak, aby sa naplnili národné i európske požiadavky  a to dostatok kvalifikovanej pracovnej sily schopnej reagovať na neustále meniace sa požiadavky trhu práce.

     Z analýzy činnosti Academie Istropolitana v roku 2008 vyplývajú nasledovné požiadavky :

•	rozvoj vlastných zamestnancov Academie Istropolitana, predovšetkým ich jazykovej vybavenosti
•	posilňovanie odborných kapacít pre oblasť metodiky, koncepcií a stratégií v ďalšom a celoživotnom vzdelávaní 
•	neustále zvyšovanie povedomia odbornej i širšej verejnosti o aktivitách, programoch a poslaní Academie Istropolitana v rámci SR
•	rozširovanie a udržiavanie siete spolupracujúcich inštitúcií SR a v zahraničí
•	pokračujúca identifikácia požiadaviek na vzdelávacie aktivity zo strany MŠ SR ako aj iných ústredných orgánov štátnej správy
•	rozvoj marketingových aktivít Academie Istropolitana sústredených na analýzu vzdelávacích potrieb, identifikáciu skupín užívateľov, identifikáciu disponibilných finančných zdrojov, partnerov a programových štruktúr v rámci SR a EÚ
•	sieťovanie partnerských inštitúcií a rozširovania svojej pôsobnosti do regiónov
•	posilňovanie pozície Academie Istropolitana v štruktúre inštitúcií vzdelávania dospelých v SR
•	vyhľadávanie expertov v regiónoch, schopných zabezpečovať funkcie a úlohy  projektov Academie Istropolitana, ktoré sú implementované na regionálnej úrovni
•	šírenie informácií o aktivitách MŠ SR a Academie Istropolitana v oblasti celoživotného vzdelávania a celoživotného poradenstva tak, aby k týmto informáciám mal prístup každý jednotlivec

9. Hodnotenie Academie Istropolitana zo strany zriaďovateľa, Ministerstva školstva SR

Academia Istropolitana v roku 2008 splnila všetky kontrahované úlohy na
odbornej a kvalitatívnej úrovni, pri dodržaní rozpočtovej disciplíny. Ťažiskom
kontrahovaných úloh vo vzťahu k zriaďovateľovi bolo zabezpečenie a realizácia
vzdelávacích aktivít zameraných na odbornú prípravu štátnych zamestnancov
zriaďovateľa. 
Kontrahované vzdelávacie aktivity boli Academiou Istropolitana organizované efektívnymi formami skupinového vzdelávania v optimalizovanej časovej postupnosti zosúladenia vzdelávacích potrieb a plnenia služobných úloh zamestnanca. 

V priebehu roka 2008 Academia Istropolitana úspešne plnila aj ďalšie vlastné
náročné aktivity. V oblasti vzdelávania zabezpečovala činnosti rezortnej
vzdelávacej inštitúcie v oblasti celoživotného vzdelávania. Realizovala  široké spektrum vzdelávacích aktivít, vrátane vzdelávacích aktivít organizovaných
pre zamestnancov rezortu školstva, pre zamestnancov verejnej správy a pre ostatné fyzické a právnické osoby.
Výročnú správu Academie Istropolitana berie zriaďovateľ na vedomie bez výhrad.

10. Hlavné skupiny užívateľov

•	zamestnanci MŠ SR
•	zamestnanci priamo riadených organizácii MŠ SR
•	zamestnanci pracujúci na všetkých stupňoch riadenia v školstve SR
•	zamestnanci ostatných orgánov štátnej a verejnej správy
•	absolventi stredných škôl pred nástupom na vysokoškolské štúdium
•	absolventi stredných škôl so záujmom o rozšírenie odbornej kvalifikácie
•	absolventi základných škôl pred prijímacím konaním na stredné školy
•	podnikateľské subjekty
•	zamestnávatelia
•	učitelia, lektori
•	odborníci z rôznych oblastí hospodárskej praxe 
•	široká verejnosť.

                   						JUDr. Mgr. Zuzana Štrbíková
		           				               riaditeľka

Bratislava 26.3.2009